גוגל (חברה)
מוצרי החברה > מוצרי אינטרנט נוספים

Chrome OS: מערכת הפעלה על בסיס קוד פתוח המיועדת למחשבים אישיים, בעיקר מסוג נטבוק וטאבלט.
Hangouts: לשעבר גוגל טוק. תוכנת מסרים מיידיים אשר מאפשרת לבצע שיחה קולית באינטרנט (VoIP). התוכנה מאפשרת לקבל גם התראות על מיילים חדשים (Gmail) ותזכורות מ-Google Calendar. גרסת דפדפן משולבת ב-Gmail
גוגל קבוצות: הקמת קבוצות דיון והשתתפות בקיימות.
Google Trends: מאגר מידע על המילים המבוקשות מדי יום במנוע החיפוש. על בסיס מאגר מידע זה יצרו במרכז המחקר והפיתוח בישראל את Google Insights for Search המציג באיזו מידה גולשים חיפשו מילה מסוימת במנוע ביחס לציר הזמן באותו יום, וכן מאמרי חדשות וקטעי בלוגים באותו נושא. ניתן גם להשוות בין מספר מילות חיפוש שונות ולהגדיר אזור זמן שבו החיפוש יתבצע ומדינה.
Google Moon: מאפשר מבט על פני הירח עם נקודת נחיתה של טיסות אפולו ותמונות מהם.
Google Mars: שירות מפות המאפשר לראות את פני השטח של מאדים באמצעות תמונת לוויין באור תת-אדום, או גובה פני השטח. כמו כן מסופק מידע נוסף שנאסף בעקבות שיתוף פעולה עם מדעני נאס"א.
גוגל ספרים: שירות רב-לשוני לעריכת חיפושי טקסט בספרים שגוגל סרקה, המרה לטקסט באמצעות זיהוי תווים אופטי ואחסנה במסד הנתונים הדיגיטלי שלה. ספרים הנמצאים ברשות הציבור זמינים לתצוגה מלאה באתר ולהורדה בחינם.
Google Apps: מקבץ שירותים לארגונים. משלב את Gmail, Google Talk, Google Calander, Google Docs ועוד. השירות מאפשר לארגון לעבוד ביחד בצורה אפקטיבית על ידי שיתוף הנתונים. השירות ניתן לבעלי שם מתחם.
Google Sites: שירות המאפשר פתיחת אתר אישי. בשירות הנוכחי אפשר לשלב שירותים אחרים של גוגל, כגון תמונות ולוח שנה.
Google Shopping: שירות השוואת מחירים באינטרנט שהושק בסוף שנת 2002, תחילה שם Froogle".
Google Health: שירות הפועל בינתיים רק בארצות הברית ומאפשר לפתוח באינטרנט תיק רפואי שנגיש מכל מקום.
Notebook: מאפשר פתיחת מחברות ושמירת הערות בהן.
Google Product Search: מאפשר חיפוש מוצרים וקנייתם. השירות מתחרה ב-eBay.
Google Friend Connect: שירות לבעלי אתרים, המאפשר להוסיף לאתר תכונות של רשתות חברתיות מקוונות.
Google Latitude: מאפשר לאנשים לאתר את חבריהם על מפת העולם באמצעות הטלפון הסלולרי (לא נתמך בישראל).
Google Toolbar הוא תוסף לדפדפן אינטרנט אקספלורר מבית מיקרוסופט. דרכו ניתן לחפש בקלות באתר גוגל, לגשת לדפים שונים של גוגל ועוד. ניתן בתוסף לגשת לדפים שונים של גוגל, כגון: חדשות (Google News), מערכת בלוגים (Blogger) ועוד. ניתן אפשרות לחסימת חלונות קופצים (pop-up). אפשרות צביעה של אותיות – במקרה ואתם מחפשים מילה מסוימת (או כמה מילים) בדף כלשהו, אתם יכולים לכתוב אותו בחיפוש, ללחוץ על כפתור הצביעה והמילים יצבעו וכך תוכלו למצוא אותם במהירות. אפשרות של מילוי אוטומטי (Autofill). ב-Toolbar ניתן לכתוב את כל הנתונים עליכם (שם, כתובת, דוא"ל וכו'), ובמקרה שתצטרכו למלא טופס, במקום למלאו, תוכלו ללחוץ על כפתור אחד והטופס ימלא את עצמו לפי הנתונים שרשמתם. אפשרות של חיפוש במחשב כמו Google Desktop Search.
Google Pack מדובר בחבילת תוכנות חינמיות למערכת ההפעלה חלונות שכוללת את רוב התוכנות של גוגל ותוכנות צד שלישי כמו StarOffice של סאן מיקרוסיסטמס, נורטון אנטי וירוס, Adobe Reader ו-Google Pack .SpyDoctor מגיע עם רכיב בשם Google Updater שתפקידו לעזור להוסיף, להסיר ולעדכן את התוכנות שבחבילה. Google Pack כוללת גם בשומר מסך ייחודי Google Photos Screensaver אשר בעזרת מנוע החיפוש התמונות של גוגל מוצא תמונות נוף באיכות גבוהה ומוסיף אותם, שומר המסך מאפשר גם הוספת תמונות מ-Picasa וערוצי RSS.
Gboard – מקלדת וירטואלית בעלת למעלה מ-100 מיליון משתמשים שהופצה לראשונה ב-12 במאי 2016.
Google Classroom – מערכת ניהול לימודית, שפותחה על ידי חברת Google.
Google Contacts – מערכת המאפשרת ניהול של אנשי הקשר בשירות מקוון וחינמי. האפליקציה פותחה על ידי חברת גוגל, המשלבת את השירותים של גוגל פלוס, gmail ועוד.
NotebookLM - צ'אטבוט מבוסס ג'מיני שמשתמש בתוכן שהועלה על ידי המשתמשים כדי להוציא פלט
גוגל סקולר – שירות חיפוש במאמרים מדעיים.
Orkut
תצוגת רחוב
פנורמיו
Google Art Project
Google Cloud Print
Google music
אינגרס (Ingress) – משחק סלולרי רב משתתפים המבוסס על הגעה לנקודות עניין פיזיות
Google keep – אפליקציית הערות
VirusTotal – אתר אינטרנט, המספק שירותי בדיקה של קבצים חשודים להימצאות וירוס מחשב או נוזקות אחרות, ב-55 תוכנות אנטי-וירוס שונות וב-61 מנועי סריקה מקוונים בו-זמנית.